Prentútgáfa Stundarinnar kemur næst út þann 7. febrúar . Þessi grein er rúmlega 2 mánaða gömul . Ákæruvaldið í Namibíu : Lögbrotin í Samherjamálinu sönnuð prima facie Rannsóknarstofnunin ACC tilkynnir að lögbrotin í Samherjamálinu teljist sönnuð prima facie , við fyrstu sýn eða athugun , út frá gögnunum í málinu . Fullklára þarf rannsókn málsins áður en hægt sé fullyrða um endanega sekt en að gögnin í málinu bendi til lögbrota eins og meinsæris , mútubrota , peningaþvættis og skattaundanskota . Lögbrot sönnuð prima facieÞorsteinn Már Baldvinsson sést hér með þremenningunum James , Tamson og Sacky fyrir framan togarann Vilhelm Þorsteinsson í Hafnarfjarðarhöfn árið 2015 . Á myndinni eru einnig João De Barros , sonur fyrrum sjávarútvegsráðherra Angóla , og ráðgjafi sjávarútvegsráðherrans , Antonio . Rannsóknarstofnunin ACC ( Anti Corruption Commision ) í Namibíu , sem rannsakað hefur Samherjamálið í eitt ár , segir að búið sé að sanna lögbrot í málinu að hluta . Þetta kemur fram í fréttatilkynningu frá stofnuninni sem dagsett er í gær . „ Rannsóknin hefur hingað til sannað , prima facie , að meinsæri , mútur , spilling , fjársvik , peningaþvætti og skattaundanskot hafa átt sér stað , “ segir í tilkynningunni . ACC gerir fyrirvara við fullyrðinguna um sönnunina í málinu með hugtakinu prima facie sem merkir við „ fyrstu sýn “ og er sá fyrirvari gerður til að fullyrða ekki að undangenginni fullri rannsókn málsins að lögbrot hafi átt sér . Sakborningar eiga enn eftir að lýsa afstöðu til sakarefnanna hjá yfirvöldum í Namibíu . Gögnin sem slík bendi hins vegar til stórfelldra lögbrota . Í samtali við Stundina segir framkvæmdastjóri ACC , Paulus Noa , að fréttatilkynningin hafi verið send út í gær . Hann segir að tilgangur tilkynningarnnar sé meðal annars að biðla til fólks í Namibíu að veita upplýsingar sem hjálpað geti til við rannsóknina . „ Rannsóknin hefur hingað til sannað , prima facie , að meinsæri , mútur , spilling , fjársvik , peningaþvætti og skattaundanskot hafa átt sér stað “ Stofnunin ACC handtók Bernhard Esau , fyrrverandi sjávarútvegsráðhera Namibíu , í gær vegna rannsóknar málsins . Kaupsýslumaðurinn Ricardo Gustavo var einnig handtekinn . ACC leitar nú einnig Tamson Hatukuipi , James Hatukulipi og Sacky Shangala . Þessi atburðarás á sér stað í kjölfar opinberunar upplýsinga um að sjávarútvegsráðherrann og meðreiðarsveinar hans hafi tekið við stórfelldum mútugreiðslum frá íslenska útgerðarfélaginu Samherja á árunum 2012 til 2019 í skiptum fyrir aðgang að hestamakrílskvóta . Stundin greindi frá þessu í samstarfi við Wikileaks , fréttaskýringaþáttinn Kveik í Ríkissjónvarpinu og katörsku sjónvarpsstöðina Al Jazeera í síðustu viku . „ Algjörlega ólíðandi “ Í fréttatilkynningu ACC er sagt „ algjörlega ólíðandi “ að auðlindir Namibíu séu arðrændar með mútugreiðslum og að arðurinn af þeim renni í vasa spilltra einstaklinga . Í fréttatilkynningunni segir enn fremur að milliríkjasamkomulag sem Namibía gerði við Angóla árið 2014 , svokallaður Namgomar-díll , hafi ekki verið til hagsbóta fyrir skattborgara Namibíu heldur hafi það verið gert til þess að koma fjármunum til þeirra einstakinga sem eru til rannsóknar í málinu . Þar af leiðandi hafi namibíska ríkið orðið af miklum fjármunum sem hægt hefði verið að nota í rekstur þess . „ Rannsóknir ACC sýna að fyrirtæki sem eru í eigu sumra sakborninganna eða fulltrúa þeirra voru notuð til að taka við og millifæra áfram milljónir dollara inn á bankreikninga sakborninganna . Fjármunir voru svo á endanum greiddir inn á persónulega bankareikninga sumra sakborninganna , “ segir í tilkynningunni . „ Þetta er algjörlega ólíðandi . “ Auðlindir Namibíu eiga að nýtast Namibiumönnum Í tilkynningunni segir að fiskveiðiauðlindir Namibíu séu hluti þeirra náttúruauðlinda sem landið búi yfir og að þessar auðlindir eigi að nota þjóðinni til hagsbóta , meðal annars til að hjálpa til við að minnka fátækt í landinu , skapa atvinnu og almennt séð auka hagsæld í ríkinu . „ Eitt af markmiðum milliríkjasamningsins var að stuðla í auknum mæli að fæðuöryggi [ tryggja fólki í landinu aðgang að mat , fiski ] . Þessu markmiði verður ekki náð í andrúmslofti sem einkennist af spillingu . Þvert á móti sýnir rannsóknin að tæknileg kunnátta og pólitísk staða viðkomandi aðila í opinberum embættum og stofnunum hafi verið misnotuð til að arðræna náttúruauðlindir í sjávarútvegi landsins í félagi við erlend fyrirtæki sem greiddu mútur til nokkurra gráðugra Namibíumanna og sem komu fjármunum inn í hagkerfi erlendra ríkja þar sem þeir eru notaðir í fjárfestingar upp á milljónir dollara . Þetta er algjörlega ólíðandi . “ Að endingu biðlar ACC til almennings í Namibíu , líkt og Paulus Noa nefnir í samtali við Stundina , um upplýsingar og vísbendingar sem geti hjálpað ACC við rannsóknina , meða annars upplýsingum um eignir sem kunna að tengjast rannsókninni . Sagt er að rannsókn málsins haldi áfram .